text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000002", "text": "Rahmani Rabbii (subhaanahu wa ta\u2019aalaa) bal\u2019aa wantoota hundaa haguugudha. Garuu akkuma yeroo darbe jenne rahmanni Isaa gosa lama. 1ffaa-rahmata waligalaa uumamtoota hundaa haguuguudha. Kuni qananii qaamaa kanneen akka nyaataa dhugaati, uffata, geejjibaa fi kkf. 2ffaan immoo rahmata addaa kan ta\u2019eedha. Kuni namoota Rabbii Guddaa Olta\u2019etti amananiif qofa kan ta\u2019uudha. Kanneen akka iimaana, beekumsa, dukkana keessaa gara ifaatti baasu, tasgabbii qalbii, rizqii halaalaa, adabbii addunyaa fi Aakhirah jalaa isaan baraarun ganda qananii tan taate Jannata isaan qubsiisu fi kanneen biroo. Rahmanni guddaan namni barbaadu rahmata lammataa kana. Wanti asi gaditti hasoofnus akkaata rahmata lammataa kana itti argataniidha."}, {"text_idx": "#000003", "text": "Kutaa kana abuurun dura seera hin jijjiramne kana dagachuu hin qabnu: \u201cAl-Jazaa\u2019u min jiinsil amal (Jazaan gosa hojiitiin)\u201d Kana jechuun namni jazaa (mindaa) isaa kan argatu hojii inni hojjate irratti hundaa\u2019eti. Waan gaarii yoo hojjate jazaan isaa waan gaarii ta\u2019a. Waan badaa yoo hojjate, yoo dafee badii san hin haaqin, jazaan isaa waan badaa ta\u2019a. Rahmata Rabbii jalla wa\u2019alaa argachuun mindaa guddaa milkaa\u2019innatti nama baasudha. Kanaafu, mindaa kana akkanumatti taa\u2019ani kan argatan osoo hin ta\u2019in hojii hojjatantu jira. Kanaafi, Rabbiin subhaanahu wa ta\u2019aalaa namoota hojii isaan irraa eeggamu hojjachuun rahmata Isaa kajeelan akkana jechuun faarse:"}, {"text_idx": "#000004", "text": "\u201cDhugumatti warri amananii fi warri godaananii karaa Rabbii keessattis qabsaa\u2019an, isaan sun rahmata Rabbii kajeelu. Rabbiin akkaan araaramaa, rahmata godhaadha.\u201d Suuratu Al-Baqarah 2:218"}, {"text_idx": "#000005", "text": "Akkuma aayah armaan olii tana irraa barannu,\nnamoonni kunniin hojii hojjachuun rahmata Rabbii addaa kajeelu. \u201cNuti godaanu\nfi karaa Rabbii keessatti qabsaa\u2019u hin dandeenyu. Kanaafu, rahmata Isaa\nakkamitti kajeellaa?\u201d jechuun of gaafachu dandeenya. Abshir, Rabbiin karaalee\nrahmata Isaa itti argatan baay\u2019ee Kitaaba Isaa keessatti fi arraba Ergamaa Isaa\n(SAW) irratti akeeke jira. Mee isaan keessaa muraasa haa ilaallu."}, {"text_idx": "#000006", "text": "1-Al-Ihsaan\u2013Haala waligalaatiin yoo ilaalle, Ihsaana-jechuun toltuu hojjachuu fi haala namarraa barbaadamun toltuu san bareechisuu fi sirnaan hojjachuudha. Rabbiin olta\u2019aan ni jedha:"}, {"text_idx": "#000007", "text": "\u201cDhugumatti rahmanni Rabbii warra toltu hojjatanitti dhiyoodha.\u201d (Suuratu Al-A\u2019araaf 7:56)"}, {"text_idx": "#000009", "text": "\u201cRabbiin warroota toltuu hojjatan namoota\nhundarraa adda baasun rahmanni Isaa isaanitti dhiyoo akka ta\u2019e ni beeksisa.\nSababni isaas, rahmanni tola Rabbii irraayyi. Tolli Isaa warroota toltuu\nhojjataniif ta\u2019a. Sababni kanaa, al-jazaa\u2019u min jiinsil amali (mindaan gosa\nhojiitiin). Akkuma isaan hojii isaaniitin tola oolan, Rabbiinis rahmata"}, {"text_idx": "#000012", "text": "Kana jechuun mindaan nama ibaada Gooftaa isaa tolchee fi bareechise, gabrootaa Isaa fayyade, Gooftaan isaa mindaa bareedaan, milkaa\u2019inna guddaan, qananii yeroo hundaa turaani fi jireenya nagahaatiin isatti tola oolu malee wanta biraa ni ta\u2019aa?[3] Warroota toltu hojjatan Rabbiin addunyaa tana keessatti isaaniif rahmata gochuun, Aakhirattis rahmata Isaatiin Jannataan isaan badhaasun tola isaanitti oola."}, {"text_idx": "#000013", "text": "2-Beekumsaa fi hojiin Qur\u2019aana hordofuu\u2013 Rabbiin subhaanahu wa ta\u2019aala ni jedha:"}, {"text_idx": "#000014", "text": "\u201cKuni Kitaaba Nuti buufne barakaa kan\nqabuudha, kanaafu akka rahmanni isiniif godhamuuf isa hordofaa, Rabbiinis"}, {"text_idx": "#000016", "text": "Wanta Qur\u2019aanni ajajuu fi dhoowwu hordofaa.\nKana jechuun wanta Qur\u2019aanni ajaju hojjadhaa, wanta inni dhoowwe irraa immoo\nfagaadhaa. Hundee fi damee amanti keessanii Qur\u2019aana irratti ijaaraa. Ajajoota\nisa keessa jiran faalleessu irraa Rabbiin sodaadhaa. Yoo kan isa hordoftan\ntaatan, rahmanni isiniif godhamuun ni kajeellama."}, {"text_idx": "#000017", "text": "Karaan hundarra caalaan rahmata Rabbii itti argatan Kitaaba kana (Qur\u2019aana) beekumsaa fi hojiin hordofuudha.[4] Beekumsaan yommuu jennu Qur\u2019aana barachuu fi qo\u2019achuun wanta isa keessa jiru hubachu fi odeefanno inni beeksisutti amanuudha. Hojiin yommuu jennu immoo wanta inni itti ajaju hojjachuu fi wanta inni dhoowwe irraa fagaachudha. Namni yoo akkana godhe, rahmata Rabbii (subhaanahu wa ta\u2019aala) argata. Namni rahmata Rabbii khaassah (addaa ta\u2019e) yoo argate, addunyaa tana keessa dhiphinna, gaddaa fi adabbii adda addaa irraa baraaramun tasgabbii argata. Aakhirattis adabbii cimaa irraa baraaramun Jannata seena. Malaaykonni akkana jechuun warroota amananii gara Rabbii deebi\u2019anii fi karaa Isaa hordofan du\u2019aayi akka godhaniif Rabbiin nuuf hima: \u201cHamtuu irraas isaan eegi. Namni Ati hamtuu (adabbii) irraa eegde, dhugumatti Guyyaa san rahmata isaaf gootee jirta. Suni isumatu Milkaa\u2019inna guddaadha.\u201d (Suuratu Ghaafir 40:9) Karaa Isaa (Rabbii) hordofuun Qur\u2019aana fi Nabiyyii (SAW) hordofuudha."}, {"text_idx": "#000019", "text": "\u201cYeroo Qur\u2019aanni qara\u2019amu, akka rahmanni isiniif godhamuuf gara isaa dhageefadhaa, cal\u2019isaas.\u201d Suuratu Al-A\u2019araaf 7:204"}, {"text_idx": "#000020", "text": "Garaagarummaan dhageefachuu fi cal\u2019isuu jidduu jiru: Cal\u2019isuun dubbachuu dhiisun ykn dhageefachuu irraa wanta nama ko\u2019oomsu dhiisun gubbaa (zaahira) irraa wanta ta\u2019uudha. Qur\u2019aana dhageefachuun immoo gurra itti kennu, qalbii dhiyeessu (xiyyeeffannoo itti kennu) fi wanta dhagahan itti xinxalluudha. Yeroo Kitaabni Rabbii qara\u2019amuu namni dhimmoota lamaan kanniin qabate, dhugumatti kheeyri baay\u2019ee, beekumsa guddaa, iimaana itti fufaa fi haaronfamaa, qajeelcha dabalamu fi amanti sirritti arguu argata. Kanaafi, Rabbiin rahmanni Qur\u2019aana dhageefachu fi cal\u2019isuun akka argamu taasise. Kuni kan agarsiisu namni Qur\u2019aana hin dhageefannee fi hin cal\u2019isne rahmata irraa qooda ni dhaba. Kheeyrin baay\u2019een isa darba."}, {"text_idx": "#000021", "text": "4-Salaata sirnaan salaatu, Zakaa kennuu fi Rasuulaf (SAW) ajajamu. Rabbiin subhaanahu wa ta\u2019aalaa ni jedha:"}, {"text_idx": "#000022", "text": "\u201cAkka rahmanni isiniif godhamuuf salaata sirnaan salaataa, zakaas kenna, Ergamaafis ajajamaa.\u201d Suuratu An-Nuur 24:56"}, {"text_idx": "#000024", "text": "[Nabii Saalih ummata isaatiin akkana] jedhe:\nYaa ummata kiyya! Maaliif toltuu dura hamtuu (adabbii) jarjarfattuu? Akka rahmanni\nisiniif godhamuuf maaliif Rabbiin araarama hin kadhannee?\u201d Suuratu An-Naml"}, {"text_idx": "#000025", "text": "6-Du\u2019aayi- kuni sababa guddaa rahmata Rabbii bal\u2019aa namaaf fiduudha. Sababni isaas, \u201chunda caalaa rahmata kan godhuu irraa rahmanni ni kajeelama.\u201d Rabbiin Tabaaraka wa ta\u2019aalaa du\u2019aayi warroota sammuu qabanii akkana jechuun kaasa:"}, {"text_idx": "#000026", "text": "\u201cGooftaa keenya! Erga nu qajeelchitee booda\nqalbii teenya hin jallisin, Si biraayis rahmata nuuf kenni. Dhugumatti Ati akkaan"}, {"text_idx": "#000027", "text": "Kana jechuun rahmata guddaa kheeyri itti nu qunnamsiistu fi wantoota babbadoo irraa ittiin nu tiiksitu [nuuf kenni]. Dhugumatti, Ati kenni Kee bal\u2019aa, tolli Kee baay\u2019ee, arjummaan Kee uumamtoota hunda waliin gaheedha.\u201d"}, {"text_idx": "#000028", "text": "Gabaabumatti, du\u2019aayi baay\u2019isanii gochuun Rabbii guddaaf of gadi qabuu fi dadhabbinna ofii agarsiisu of keessaa waan qabuuf, rahmata Isaa akka argatan nama taasisa. Mee ilaali nama tokko yoo baay\u2019istee kadhatte, namni suni yoo qalbiin isaa hin gogin dhumarratti wanta isarra barbaaddu argachuun kee hin oolu. Rabbii Tokkicha fakkaata hin qabne baay\u2019isanii kadhachuun karaa rahmanni Isaa itti namaaf banamuudha."}, {"text_idx": "#000029", "text": "7-Taqwaa (Rabbiin sodaachu)\u2013 Ni jedha:"}, {"text_idx": "#000030", "text": "\u201cMu\u2019mintoonni (warri amanan) obboleeyyani, kanaafu gidduu obboleeyyan\nkeessanii tolchaa. Akka rahmanni isiniif godhamuuf Rabbiin sodaadhaa.\u201d"}, {"text_idx": "#000031", "text": "Rabbiin sodaachu (taqwaa) jechuun wanta Inni itti ajaje hojjachuu fi wanta Inni dhoowwe dhiisudha. Namni wanta Gooftaan isaa itti ajaju hojjatu fi wanta Inni dhoowwe dhiisu, carraan rahmata (mararfannaa) Gooftaa isaa itti argatu baay\u2019ee guddaadha. Namni wanta Gooftaan isaa itti ajaju hin hojjannee fi wanta Inni dhoowwu hin dhiisne, carraan rahmata waan gaarii ittiin argatuu fi waan badaa ofirraa ittiin ittisu argachuu baay\u2019ee xiqqaadha. Kanaafi, namoonni Rabbiif hin ajajamne hanga yeroo murtaa\u2019e badii isaanii erga itti fufanii booda qabaa hamaa qabamu."}, {"text_idx": "#000032", "text": "8-Uumamtootaaf rahmata gochuu- sababoota gurguddoo rahmatatti nama geessan keessaa tokko uumamtootaaf rahmata gochuudha. Namni xiqqaa fi guddaaf, mixii boolla ishii keessatti mararfatuuf, sinbirre mana ishii keessatti rahmata godhuuf namoota hunda caalaa qalbiin isaa Rabbitti tan dhiyaattedha. Abdullah ibn Amr akka gabaasetti, Ergamaan Rabbii (SAW) akkana jedhan: \u201cWarra rahmata godhan, Rahmaan rahmata isaaniif godha. Dachii keessa kan jiruuf rahmata godhaa, samii ol Kan jiru rahmata isiniif godhaati.\u201d Tirmizii 1924"}, {"text_idx": "#000037", "text": "Tola oolu fi hojii bareechisanii hojjachuu (Al-Ihsaan)Qur\u2019aana hordofuuQur\u2019aana xiyyefannoon dhageefachuRabbiin sodaachuuSalaata sirnaan salaatu, zakaa kennu, nabiyyii (SAW) hordofuuIstighfaara (araarama kadhachuu) baay\u2019isuu Du\u2019aayi baay\u2019isuuUmamtootaaf rahmata gochuu (mararfachuu)"}, {"text_idx": "#000039", "text": "Maamila ta'uuf imeeli kee itti galchi, beeksisa barruu haarawa argadhu."}]